Falck etablerte forlaget Falck Forlag AS, driver eget plateselskap (C+C Music/Frode Records) og har drevet flere platebutikker. Han er forfatter av en rekke quizbøker samt medforfatter på Prince-biografien (sammen med Petter Aagaard) i 2014. I 2020 startet han konsertserien , som bestod av 82 strømmede konserter fra 18. mars til 28. april, under koronavirus-pandemien. Konsertene passerte to millioner visninger og samlet inn 4,5 millioner kroner. I 2021 startet han prosjektet Norske albumklassikere hvor han gir ut CD-er av plater som tidligere kun har vært på LP/MC, og LP-er av plater som kun har vært på CD. I serien slipper han også bøker om norske album.